‘বুক চিতিয়ে পুজো করুন’ সজল ঘোষকে অভয়বার্তা অর্জুন সিংয়ের

ওয়েব ডেস্ক: বিতর্ক চলছিলই। এবার সেই বিতর্কের মাঝেই বিস্ফোরক মন্তব্য করে বসলেন বিজেপি নেতা অর্জুন সিং। “সন্তোষ মিত্র স্কোয়ারের (Santosh Mitra Sqaure Puja) পুজো বন্ধ হলে বাংলায় আগুন জ্বলবে” পুজো বিতর্কে এমনটাই হুঁশিয়ারি দিলেন বিজেপি নেতা। একইসঙ্গে বিজেপি নেতা সজল ঘোষকে (Sajal Ghosh) পুজো চালিয়ে যাওয়ার অভয়বার্তা দিয়েছেন তিনি।

সন্তোষ মিত্র স্কোয়ারের পুজো বন্ধ করতে পুলিশি চক্রান্তের অভিযোগ তোলেন বিজেপি নেতা সজল ঘোষ (Sajal Ghosh)। গার্ডরেল দিয়ে ৪০ ফুটের রাস্তাকে বন্ধ করে ১৫ ফুটের রাস্তা দিয়ে যেতে দেওয়া হচ্ছে মানুষজনকে। ফেসবুক পোস্টে সজল ঘোষ ব্যারিকেড ভেঙে দর্শনার্থীরা প্রবেশের চেষ্টা করছে এমন ছবি ও ভিডিয়োও পোস্ট করেন। তিনি উল্লেখ করেন, “শুরু থেকেই পুলিশ পুজো আটকানোর চেষ্টা করছিল। এবার পুজো বন্ধ করতে উঠে পড়ে লেগেছে। মণ্ডপে দর্শনার্থীরা ঢুকতে পারছেন না, গাড়ি প্রবেশও বন্ধ। প্রশাসন যেন পুজো বন্ধ করতে বাধ্য করছে।”

আরও পড়ুন: থ্রু ট্রেনের ধাক্কায় শ্যামনগরে মৃত ৩

চলতি বছর অপারেশন সিঁদুর (Operation Sindoor) এর সাফল্য তুলে ধরতে সন্তোষ মিত্র স্কোয়ারের পুজোয় থিম (Santosh Mitra Sqaure Puja) ‘অপারেশন সিঁদুর’। উত্তর কলকাতার অন্যতম জনপ্রিয় এই পুজো দেখতে হাজার হাজার দর্শনার্থী ভিড়ও জমাচ্ছেন। একইভাবে বিতর্কও চরমে পৌঁছচ্ছে। রবিবার সংবাদমাধ্যমের মুখোমুখি হয়ে অর্জুন সিং বললেন, “ওই পুজোয় সিঁদুরের লড়াই তুলে ধরেছেন। মা-বোনদের সম্মান রক্ষা করার কথা বলেছেন। কিন্তু এখন সিঁদুরেরও রাজনীতিকরণ করা হচ্ছে। সজল ঘোষ বুক চিতিয়ে পুজো করুন। হাজার হাজার মানুষ পাশে আছে।”

দেখুন অন্য খবর