হালিশহরে বিজেপি কর্মীকে খুনের চেষ্টা, ‘বিজেপির গোষ্ঠীদ্বন্দ্ব’ বলে দাবি তৃণমূলের

শুভজিৎ সিং, হালিশহর: হালিশহরে (HaliShahar) বিজেপি কর্মীকে (Bjp Worker) মারধরের ঘটনায় বিজেপির গোষ্ঠীদ্বন্দ্ব (Bjp Conflict) বলে দাবি তৃণমূলের (Tmc), পাল্টা থানায় অভিযোগ না জানানোর দাবি অর্জুনের (Arjun Singh)।

হালিশহরে বিজেপি কর্মী রাজু দে কে মারধরের ঘটনায় বিজেপির গোষ্ঠী দ্বন্দ্ব দাবি হালিশহর শহর তৃণমূল কংগ্রেসের সভাপতি প্রবীর সরকারের। তিনি বলেন, আমাদের দলের ছেলেরা উন্নয়নে থাকে দলের প্রচারে থাকে তাছাড়া অন্য কোনও কাজে থাকে না।

অপরদিকে ব্যারাকপুর লোকসভা কেন্দ্রের প্রাক্তন সংসদ তথা বিজেপি নেতা অর্জুন সিং বলেন, বিজেপির যদি কোনও কর্মী মার খায় তাহলে স্থানীয় বিধায়ক এবং সাংসদদের ঘেরাও করা উচিত। এছাড়াও তিনি আরও বলেন যারা মেরেছে তাদের সঙ্গে বোঝাপড়া করা উচিত। পুলিশের কাছে অভিযোগ জানিয়ে কোনও লাভ নেই।

আরও পড়ুন: মুম্বই হামলার চক্রী তাহাউর রানার জন্য বুলেটপ্রুফ গাড়ি, হাই সিকিউরিটি

জানা গেছে, হালিশহরে ওই বিজেপি কর্মী রাজু দে’কে রাতের অন্ধকারে ইট দিয়ে থেঁতলে খুনের চেষ্টা করা হয়। আশঙ্কাজনক অবস্থায় তাঁকে কল্যাণী জেএনএম হাসপাতালে ভর্তি করা হয়েছে। চিকিৎসকেরা জানিয়েছেন, রাজু দে’র অবস্থা আপাতত স্থিতিশীল।

এলাকায় রাজু দে অর্জুন সিং ঘনিষ্ঠ বলে পরিচিত। রাজু হালিশহরে রাম নবমীর মিছিলে নেতৃত্ব দিয়েছিলেন। সেই জন্য তাকে মারধর করা হয়েছে। আক্রান্ত রাজু দে’র অভিযোগ, তাঁকে প্রাণে মারার চেষ্টা করা হয়েছে। এর পিছনে রয়েছে তৃণমূল আশ্রিত দুষ্কৃতীরা। তবে তৃণমূলের অভিযোগ, বিজেপির গোষ্ঠীদ্বন্দ্বের কারণেই এই ঘটনা ঘটেছে।

দেখুন অন্য খবর: