অর্জুন সিং-এর বিতর্কিত স্লোগান! পাল্টা দিলেন তৃণমূল বিধায়ক

ওয়েব ডেস্ক : সামনেই বিধানসভা নির্বাচন পশ্চিমবঙ্গে (West Bengal Assembly Election 2026)। তার আগে প্রচারে নেমে পড়েছে শাসক-বিরোধী। একে অপরের আক্রমণের ঝাঁঝও বাড়িয়েছে তারা। এসবের মধ্যে এবার এক সভা থেকে তৃণমূলের বিরুদ্ধে বিতর্কিত স্লোগান তুললেন ব্যারাকপুরের প্রাক্তন সাংসদ তথা বিজেপি নেতা অর্জুন সিং (Arjun Singh)। তিনি স্লোগান তুলে বললেন, “ঝান্ডায় রাখো ডান্ডা তৃণমূল হবে ঠান্ডা।” ঝান্ডায় যদি ডান্ডা না থাকে তৃণমূলকে ঠান্ডা করা যাবে বলেও হুঁশিয়ারি দিয়েছেন তিনি। এর পাল্টা অর্জুন সিং-কে পাল্ট আক্রমণ করলেন জগদ্দলের তৃণমূল বিধায়ক সোমনাথ শ্যাম (Somenath Shyam)।

ওই সভা থেকে স্লোগান তোলার পাশাপাশি আইপ্যাক কর্ণধারের বাড়ি ও অফিসে ইডি হানার প্রসঙ্গও তোলেন বিজেপি (BJP) নেতা। অর্জিুন সিং বলেন, ‘মমতা বন্দ্যোপাধ্যায় সংবিধান না মেনে উনি এজেন্সির বিরুদ্ধে কাজ করেছেন। ফাইল চুরি করেছেন। চুরি নয় ডাকাতি করেছেন। সরকারি ফাইল আইপ্যাকে ছিল ওটা লুট করেছেন। সুপ্রিম কোর্ট যদি মমতা বন্দ্যোপাধ্যায়কে জেলে না পাঠায়, যে সব পুলিশ ফাইল চুরি করতে সাহায্য করেছে তাদের সাসপেন্ড না করে, তাহলে কোর্টের প্রতি আস্থা কমে যাবে।”

আরও খবর : ভোটের আগে ফের রদবদল রাজ্য পুলিশে, ১০৯ ইন্সপেক্টরের বদলি

এর পরেই তিনি হুঁশিয়ারি দিয়ে বলেছেন, “আর যদি তাই হয় আমিও থানায় ঢুকে আমার নামে যে ২৫৬ খানা কেস আছে সব কাগজ ছিনিয়ে নিয়ে আসব। মমতা বন্দ্যোপাধ্যায়ের (Mamata Banerjee) জন্য এক আইন আর অর্জুন সিং-এর জন্য অন্য আইন, এটা হতে পারে না।” এর পাশাপাশি, তৃণমূলের কোনও অনুষ্ঠান বাড়িতে বিজেপি কর্মীদের যেতে নিষেধ করেছেন তিনি। সঙ্গে তৃণমূলের কোনও নেতা কর্মীদের যাতে বিজেপি কর্মীদের কোনও অনুষ্ঠানে ডাকা না হয়, সেই নিদানও দিয়েছেন তিনি।

তবে অর্জুন সিং-এর এমন হুঁশিযারি ও নিদান নিয়ে জগদ্দলের তৃণমূল বিধায়ক সোমনাথ শ্যাম (Somenath Shyam) বলেছেন, “ও কে, প্রাক্তন সাংসদ, প্রাক্তন, প্রাক্তন এমএলএ, প্রাক্তন চেয়ারম্যান, অনেক প্রাক্তন হয়, ও বলবে আর লোকে শুনবে? ও কে? কেউ মানে না গাঁয়ের মোড়ল।” সঙ্গে তিনি বলেন, “ওকে তো এখন বিয়ের নেমন্তন্য কেউ করে না। ওকে এখন অনুষ্ঠানে কেউ ডাকে না। এই এলাকার কেউ ওকে বিয়ের নেমন্তন্য জানায় না। তিনি যে দলে রয়েছেন সেই দলেও ওর কোনও জায়গা নেই। বিজেপিতে আছে, বিজোপির কোনও পদে নেই। কোনও জেলা কমিটিতেও নেই, টাউন কমিটিতেও নেই, রাজ্য কমিটিতেও নেই। কোনও জায়গাতেই জায়গা পায়নি। সে দিচ্ছে বড় বড় বুলি ”

তৃণমূল বিধায়ক আরও বলেছেন, সাধারণ মানুষ জ্ঞানী মানুষের কাছে গেলে বিভিন্ন বিষয় সম্পর্কে জানতে পারেন। এর পরেই অর্জুনকে (Arjun Singh) কড়া ভাষায় আক্রমণ করে তিনি বলেন, “মানুষ যদি একজন গুন্ডা-মাওয়ালির কাছে গেলে সে কী বলবে। মার-কাট-দাঙ্গা কর। অর্জুন প্র্যাক্টিকালি একজন গুন্ডার মতো কথা বলল। রাজনৈতিক ভাষা নয় তো এটা। রাজনৈতিক ভাষা যে জানে না, তার ব্যাপারে কথা বলা বা, তার কথা বলে নিজেকে ছোট করা হয়” সঙ্গে তিনি হুঁশিয়ারি দিয়ে বলেছেন, “অর্জুন সিং এর যদি দম থাকে ঝান্ডার ডান্ডা দিয়ে একটা তৃণমূল কংগ্রেস কর্মীর গায়ে হাত দিয়ে দেখাক”

দেখুন অন্য খবর :

The post অর্জুন সিং-এর বিতর্কিত স্লোগান! পাল্টা দিলেন তৃণমূল বিধায়ক first appeared on KolkataTV.