এবার বিজেপির ঘরেই SIR শুনানির ডাক! অর্জুন সিংয়ের স্ত্রীকে তলব

ওয়েবডেস্ক-  এতদিন এসআইআর শুনানির (SIR Hearing) হয়রানি নিয়ে সরব হতে শোনা যাচ্ছিল একমাত্র শাসকদলকে (TMC)। বিজেপিকে (BJP) এই নিয়ে বিরোধিতা করতে দেখা যায়নি। কিন্তু উলটপূরাণ! কারণ খোদ বিজেপির প্রাক্তন সাংসদের স্ত্রীকে ডেকে পাঠানো হল এসআইআর শুনানিতে। ভাটপাড়ার প্রাক্তন বিজেপি সাংসদ (Former BJP MP) অর্জুন সিংয়ের (Arjun Singh) স্ত্রী ঊষা সিংকে (Usha Singh) এসআইআর শুনানিতে তলব করা হয়েছে।

মাকে শুনানিতে ডাকা নিয়ে এবার নিয়ে সরব হলে ছেলে ভাটপাড়ার বিধায়ক পবন সিং। পবনের বক্তব্য, বাবা ও আমার দুই বোনের ক্ষেত্রে কোনও সমস্যা হয়নি, তাই শুনানিতেও ডাকা হয়নি। কিন্তু কেন মাকে ডাকা হল বুঝতে পারছি না। আমি বিধায়ক, বাবা, ঠাকুর্দা সকলেই সাংসদ, বিধায়ক ছিলেন। নমিনেশন ফিলআপের সময়েও নথি দিতে হয়েছিল। সেখানে মায়েরও তথ্য ছিল। তার পরেও কেন শুনানিতে ডাক বুঝতে পারছি না।‘

এসআইআর শুনানি নিয়ে হয়রানির অভিযোগে তীব্র উত্তেজনা ছড়িয়েছে বাংলায়। সরব হয়েছেন তৃণমূল সুপ্রিমো মমতা বন্দ্যোপাধ্যায় সহ তৃণমূলের সেকেন্ড ইন কমান্ড অভিষেক বন্দ্যোপাধ্যায়। কমিশনের বিরুদ্ধে ক্ষোভ উগরে দিয়েছে শাসক দল। অমর্ত্য সেন সহ বহু নামি ব্যক্তিকে এই এসআইআর শুনানিতে ডাকা হয়েছে। সেই অশীতিপর বৃদ্ধ, প্রতিবন্ধীদের এসআইআর শুনাতিতে ডাকা নিয়ে ক্ষোভ উগরে দিয়েছেন মুখ্যমন্ত্রী মমতা বন্দ্যোপাধ্যায়। এবার বিজেপির ঘরে এল এসআইআর শুনানির নোটিস।

আরও পড়ুন-  অনুপ্রবেশকারীদের বাঁচাচ্ছে তৃণমূল বিস্ফোরক নরেন্দ্র মোদি

পবনের মতে আমার মায়ের মতো অনেকেই এমন আছেন, যাদের পরিবারে বাকিদের সব ঠিক থাকলেও ডেকে পাঠানো হচ্ছে। এই নিয়ে নির্বাচন কমিশনকে কিছু বলতে চাই না। তবে বিএলও, ইআরওরা এমন নিশ্চই এমন কিছু করছে। না হলে ডাকা হবে কেন?

The post এবার বিজেপির ঘরেই SIR শুনানির ডাক! অর্জুন সিংয়ের স্ত্রীকে তলব first appeared on KolkataTV.